
ANEXA 1 la HCL nr.____/23.10.2025
                                                             


RAPORT DE OPORTUNITATE
privind vânzarea unui teren în suprafață de 9196 mp 
situat în Tarlaua 47 Parcela A 2260 


1. DATE PRIVIND VÂNZĂTORUL
Orașul Boldești-Scăeni, reprezentat prin d-nul Dincă Florin Ionuț, în calitate de Primar
Adresa : Boldești-Scăeni, Calea Unirii, nr. 67
              CF : 284 2943
              Tel : 0244/211363
              E-mail : primaria@boldesti-scaeni.ro

    2.TITLURILE  JURIDICE  ÎN BAZA CĂRORA  ESTE  DEȚINUT BUNUL CE FACE OBIECTUL VÂNZĂRII
        Terenul care face obiectul vânzării este situat în oraşul Boldeşti-Scăeni, Tarlaua 47, Parcela A 2260 și este proprietate privată a orașului Boldești-Scăeni, conform HCL nr. 26/23.02.2021 privind aprobarea inventarului bunurilor care alcătuiesc domeniul privat al orasului Boldesti Scaeni, cu modificările şi completările ulterioare, 
      3. MOTIVELE DE ORDIN ECONOMIC, FINANCIAR, SOCIAL ȘI DE MEDIU CARE JUSTIFICĂ VÂNZAREA
         Prin vânzarea acestui teren, contravaloarea prețului vânzării se va  constitui în venit la bugetul local. Totodată, cumpărătorul poate investí în modernizarea și extinderea  construcțiilor  existente pe teren,  în concordanță cu specificațiile urbanistice din zonă.
         Cumpărătorul va trebui să mențină și să respecte normele de igienă, curățenie și sănătatea populației în imobilul ce face obiectul vânzării.

       4. DATE CU PRIVIRE LA BUNUL CE SE VINDE
Potrivit dispoziţiilor art. 5 din Regulament, fac obiectul vânzării terenurile aflate în proprietatea privată a oraşului Boldeşti-Scăeni.
 Bunul  ce se propune spre vânzare este un teren în suprafață de 9196 mp situat T47, PA 2260, având nr. cadastral 23782 
       Vecinătăți: 
N - propr.privată (Stoenescu Nicolae), 
S - propr.privată (Stoenescu Nicolae) 
E - propr.privată (Stoenescu Nicolae) și  drum de exploatare De 2257
V- propr.privată (Stoenescu Nicolae 

Configurația terenului  se regăseşte în Planșă, iar datele de identificare în Anexă.

     5. MODALITATEA PRIN CARE SE FACE VÂNZAREA
Vânzarea terenului se va face în conformitate cu prevederile art. 363 și 364 din OUG nr.57/2019  privind Codul administrativ cu modificările și completările ulterioare și ale Regulamentului-Cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019;
 Preţul minim de vânzare, aprobat prin hotărâre de consiliu local, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică şi valoarea de inventar a terenului.
Răspunderea juridică privind corectitudinea stabilirii preţului prevăzut în raportul de evaluare revine exclusiv evaluatorului care a întocmit respectivul Raport de evaluare.
Cheltuielile ocazionate de vânzarea terenului (Raport de evaluare pentru stabilirea prețului de circulație a terenului, taxe notariale, etc.) vor fi suportate de către cumpărător.
Preţul de adjudecare a bunului imobil, precum și cheltuielile prevăzute mai sus, se achită de către cumpărător integral, în lei, la cursul stabilit de BNR în preziua plăţii, până la data încheierii contractului de vânzare-cumpărare.
Potrivit art. 3 alin. (2) din Regulamentul - Cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019, calitatea de cumpărător o poate avea orice persoană fizică sau juridică care nu are obligaţii neachitate către bugetul local şi către bugetul de stat.


Întocmit,
Mateșan Valeria
                                                
